ประกาศการนิคมอุตสาหกรรมแห่งประเทศไทยที่ ๖๒/๒๕๔๖เรื่องขั้นตอนและระยะเวลาการพิจารณาคำขอต่าง ๆ ในเรื่องการใช้ที่ดินการก่อสร้างอาคารและการประกอบกิจการในนิคมอุตสาหกรรม[๑] ด้วยการนิคมอุตสาหกรรมแห่งประเทศไทยได้ปรับปรุงการปฏิบัติงานเพื่อให้บริการแก่ผู้ใช้ที่ดินเพื่อประกอบกิจการในนิคมอุตสาหกรรมให้มีความสะดวกรวดเร็วและตอบสนองความต้องการของผู้ประกอบกิจการในนิคมอุตสาหกรรมจึงประกาศขั้นตอนและระยะเวลาการพิจารณาคำขอต่าง ๆ ในเรื่องการใช้ที่ดินการก่อสร้างอาคารและการประกอบกิจการในนิคมอุตสาหกรรม ให้ผู้ประสงค์ประกอบกิจการในนิคมอุตสาหกรรมทราบดังต่อไปนี้ข้อ๑ ในประกาศนี้กนอ. หมายความว่า การนิคมอุตสาหกรรมแห่งประเทศไทยส่วนงานที่มีหน้าที่พิจารณา หมายความถึงสำนักบริการเบ็ดเสร็จครบวงจรหรือสำนักงานนิคมอุตสาหกรรมทุกแห่งหรือฝ่ายท่าเรืออุตสาหกรรมเจ้าหน้าที่ หมายความว่าพนักงานของส่วนงานที่มีหน้าที่พิจารณาวัน หมายความว่า วันทำการตามปกติของ กนอ.ข้อ๒ผู้ใดประสงค์ที่จะประกอบกิจการในนิคมอุตสาหกรรมให้ยื่นคำขอใช้ที่ดินเพื่อประกอบกิจการในนิคมอุตสาหกรรมต่อส่วนงานที่มีหน้าที่พิจารณาถ้ามีเอกสารถูกต้องครบถ้วนสมบูรณ์ผู้ยื่นคำขอใช้ที่ดินจะได้รับอนุญาตให้ใช้ที่ดินทันทีสำหรับกรณีที่ผู้ยื่นคำขอใช้ที่ดินประสงค์จะยื่นคำขอใช้ที่ดินโดยผ่านระบบอิเล็กทรอนิกส์ทางเว็บไซต์(Website) ของ กนอ. ( ) ให้ผู้ยื่นคำขอส่งแฟ้ม (File) เอกสารให้ถูกต้องครบถ้วนสมบูรณ์ต่อสำนักบริการเบ็ดเสร็จครบวงจรเมื่อเจ้าหน้าที่ได้รับคำขอใช้ที่ดินที่ส่งผ่านระบบอิเล็กทรอนิกส์เว็บไซต์ (Website) ของ กนอ. แล้วเจ้าหน้าที่จะตอบรับคำขอใช้ที่ดินดังกล่าว โดยผ่านระบบอิเล็กทรอนิกส์อีเมล์ (E-Mail) แก่ผู้ยื่นคำขอเพื่อทราบโดยพลัน เมื่อ กนอ. ได้พิจารณาแล้วและเห็นสมควรให้ผู้ยื่นคำขอใช้ที่ดินได้รับอนุญาตให้ใช้ที่ดินสำนักบริการเบ็ดเสร็จครบวงจรจะแจ้งเป็นหนังสือการอนุญาตให้ใช้ที่ดินโดยผ่านระบบอิเล็กทรอนิกส์อีเมล์(E-Mail) ให้ทราบอีกครั้งหนึ่งผู้อื่นคำขอใช้ที่ดินที่ได้รับอนุญาตตามวรรคหนึ่งและวรรคสองให้มารับใบอนุญาตพร้อมกับลงนามในสัญญาแต่ละประเภท ที่ผู้ใช้ที่ดินต้องปฏิบัติตามระเบียบข้อบังคับหรือกฎหมายของกนอ.ข้อ๓กรณีผู้ยื่นคำขอใช้ที่ดินมิได้ปฏิบัติให้เป็นไปตามหลักเกณฑ์วิธีการและเงื่อนไขของ กนอ. หรือที่คณะกรรมการ กนอ. กำหนด กนอ. จะดำเนินการโดยแจ้งให้ผู้ยื่นคำขอทราบและใช้เวลาพิจารณาเพื่ออนุมัติให้ใช้ที่ดินภายใน๓๐ วัน นับถัดจากวันที่ได้รับคำขอข้อ๔ผู้ได้รับอนุญาตให้ใช้ที่ดินที่ประสงค์จะก่อสร้าง ดัดแปลงหรือเคลื่อนย้ายอาคาร ให้ยื่นคำขอต่อส่วนงานที่มีหน้าที่พิจารณาและถ้ามีเอกสารถูกต้องครบถ้วนสมบูรณ์ กนอ. จะดำเนินการออกใบอนุญาตให้ภายใน๒ วัน นับถัดจากวันที่ยื่นคำขอหากผู้ได้รับอนุญาตให้ใช้ที่ดินก่อสร้าง ดัดแปลง รื้อถอนหรือเคลื่อนย้ายอาคารโดยไม่ยื่นคำขอใบอนุญาตจาก กนอ.ให้ผู้นั้นดำเนินการตามมาตรา ๓๙ ทวิ แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ แล้วแจ้งให้ กนอ. ทราบข้อ๕ผู้ได้รับอนุญาตให้ก่อสร้างอาคารที่มีความประสงค์จะขอใบรับรองการก่อสร้างดัดแปลง หรือเคลื่อนย้ายอาคาร ให้ยื่นคำขอใบรับรองต่อส่วนงานที่มีหน้าที่พิจารณาโดยมีเอกสารถูกต้องครบถ้วนสมบูรณ์และเมื่อส่วนงานที่มีหน้าที่พิจารณาได้ตรวจอาคารดังกล่าวแล้วกนอ. จะออกใบรับรองให้ภายใน ๓ วัน นับถัดจากวันที่ได้ยื่นคำขอข้อ๖ คำขอการแจ้งเริ่มประกอบกิจการการประกอบอุตสาหกรรม (ส่วนขยาย) และการต่ออายุใบอนุญาตประกอบกิจการในนิคมอุตสาหกรรมมีขั้นตอนและระยะเวลาในการดำเนินการรับคำขอ ตรวจสอบเอกสาร ตรวจโรงงานพิจารณาและแจ้งผลการพิจารณาภายใน ๓ วัน นับถัดจากวันที่ได้ยื่นคำขอ ทั้งนี้คำขอและเอกสารประกอบคำขอต้องครบถ้วนสมบูรณ์ข้อ๗ คำขออื่น ๆที่เกี่ยวกับการใช้ที่ดินในนิคมอุตสาหกรรม เช่น การเพิ่มหรือเปลี่ยนแปลงประเภทการประกอบกิจการการขอขยายระยะเวลาเริ่มปลูกสร้างอาคารหรือโรงงานการขอเปลี่ยนชื่อผู้รับใบอนุญาตให้ใช้ที่ดินฯการโอนสิทธิการใช้ที่ดินและหรือการโอนกรรมสิทธิ์ในที่ดิน เป็นต้นมีขั้นตอนและระยะเวลาในการดำเนินการในการรับคำขอ ตรวจสอบเอกสารพิจารณาและแจ้งผลการพิจารณาภายใน๓ วัน นับถัดจากวันที่ได้ยื่นคำขอทั้งนี้ คำขอและเอกสารประกอบคำขอต้องถูกต้องครบถ้วนสมบูรณ์ข้อ๘ กำหนดระยะเวลาตามข้อ ๓ ข้อ ๔ ข้อ ๕ข้อ ๖ และข้อ ๗ ดังกล่าวข้างต้นไม่นับรวมระยะเวลาที่ กนอ.ได้มีหนังสือแจ้งให้ผู้ขอ จัดส่งหรือชี้แจงข้อมูลเพิ่มเติม หรือแก้ไข เปลี่ยนแปลงปรับปรุงโรงงานเพื่อประกอบการพิจารณาประกาศณ วันที่ ๒๗ ตุลาคม พ.ศ. ๒๕๔๖อัญชลี ชวนิชย์ผู้ว่าการการนิคมอุตสาหกรรมแห่งประเทศไทยศุภชัย/พิมพ์๑๖ กุมภาพันธ์๒๕๔๗ศุภสรณ์/ทรงยศ/ตรวจ๒๔ กุมภาพันธ์๒๕๔๗ปิยะธิดา/ปรับปรุง๒๔ สิงหาคม ๒๕๖๑[๑]ราชกิจจานุเบกษา เล่ม ๑๒๐/ตอนพิเศษ๑๓๑ ง/หน้า๗๑/๑๔พฤศจิกายน ๒๕๔๖